./data/phi0474/phi057/phi0474.phi057.perseus-lat1.xml
M. Tullius Cicero
magna laetitia mihi visus est       adfici meo adventu; de triumpho hortari, suscipere partis suas, monere ne ante in       senatum accederem quam rem confecissem, ne dicendis sententiis aliquem tribunum       alienarem  quid quaeris? in hoc officio sermonis nihil potuit esse prolixius  de re publica autem ita mecum locutus est quasi non dubium bellum       haberemus, nihil ad spem concordiae  plane illum a se alienatum cum ante       intellegeret, tum vero proxime iudicasse  venisse       Hirtium a Caesare qui esset illi familiarissimus, ad se non       accessisse et, cum ille a  d  viii Idus Decembr  vesperi venisset, Balbus de tota re constituisset a  d  vii ad Scipionem ante       lucem venire, multa de nocte eum profectum esse ad Caesarem  hoc       illi τεκμηριῶδεσ videbatur esse alienationis